ভিনাস উইলিয়ামসের ডোপিং নিয়ে তদন্তের আবেদন করেননি সানিয়া মির্জা।
শুক্রবার চিঠি দিয়ে তা জানিয়ে দিয়েছে সর্বভারতীয় টেনিস সংস্থা। সংস্থার সচিব হিরন্ময় চট্টোপাধ্যায় চিঠিতে লিখেছেন, ‘আমাদের সঙ্গে সানিয়া মির্জা অথবা তাঁর মা নাসিমা মির্জা দেখা করেননি বা যোগাযোগও করেননি। সংবাদমাধ্যমের একটি অংশ অহেতুক সেই বিষয় নিয়ে বিতর্ক তৈরি করছে’। শুক্রবার সেই চিঠির প্রতিলিপি পোস্ট করে সানিয়া মির্জার টুইট, ‘বিষয়টা নিশ্চয়ই স্পষ্ট হয়ে গেল। অবাঞ্ছিত বিতর্ক কারও পক্ষেই ভাল নয়’।